wickkiey/tamil-wikipedia-chunked huggingface dataset:
# ராசி கன்னா

**ராசி கன்னா** (*Raashi Khanna*, பிறப்பு: 30 நவம்பர் 1990) ஓர் இந்தியத் திரைப்பட நடிகை. தெலுங்கு மற்றும் தமிழ் திரைப்படங்களில் நடிக்கிறார். இந்தி திரைப்படமான *மெட்ராஸ் கபேயில்* துணை நடிகையாக அறிமுகமான இவர், தெலுங்கில் *ஓஹலுஸ் குசாகுலாடேட்* (2014) திரைப்படத்தில் அறிமுகமானார். தமிழில் *இமைக்கா நொடிகள்* (2018) படத்தில் நடித்திருந்தார்.  
*மனம்* (2014) என்ற கௌரவ தோற்றத்தில் வந்தார். பின்னர் அவர் *பெங்கால் டைகர்* (2015), சுப்ரீம் (2016), *ஜெய் லவ குசா* (2017) மற்றும் *தோலி ப்ரேமா* (2018) போன்ற வெற்றிகரமான படங்களில் தோன்றினார்.
# ராசி கன்னா

## நடித்த திரைபடங்கள்

| 2013 | *மதராஸ் கஃபே* | ரூபி சிங் | ஹிந்தி | முதல் ஹிந்தி படம் |
| --- | --- | --- | --- | --- |
| 2014 | *மனம்* | பிரேமா | தெலுங்கு | கெளரவ தோற்றம் |
| *ஊஹளு குசகுசாலாடே* | சிரீ சாய் சிரிஷா பிரபாவதி | தெலுங்கு | முதல் தெலுங்கு படம் |  |
| *ஜோரு* | அன்னபூர்ணா | தெலுங்கு |  |  |
| 2015 | *ஜில்* | சாவித்திரி | தெலுங்கு |  |
| *சிவம்* | தனு | தெலுங்கு |  |  |
| *பெங்கால் டைகர்* | ஷ்ரத்தா | தெலுங்கு |  |  |
| 2016 | *சுப்ரீம்* | ஸ்ரீதேவி | தெலுங்கு |  |
| *ஹைப்பர்* | பானுமதி | தெலுங்கு |  |  |
| 2017 | *ஜெய் லவ குசா* | பிரியா | தெலுங்கு |  |
| *ராஜா தி கிரேட்* | ராசி | தெலுங்கு | சிறப்புத் தோற்றம் |  |
| *வில்லன்* | ஹர்ஷித்தா சோப்ரா | மலையாளம் | முதல் மலையாளம் படம் |  |
| *ஆக்சிஜன்* | ஸ்ருதி | தெலுங்கு |  |  |
| 2018 | *டச் சேசி சூடு* | புஷ்பா | தெலுங்கு |  |
| *தோலி பிரேமா* | வர்ஷா | தெலுங்கு |  |  |
| *சீனிவாச கல்யாணம்* | ருத்ரராஜ ஸ்ரீதேவி | தெலுங்கு |  |  |
| *இமைக்கா நொடிகள்* | கிரித்திக்கா ராவ் (கிருத்தி) | தமிழ் | முதல் தமிழ் படம் |  |
| *அடங்க மரு* | அனிதா | தமிழ் |  |  |
| 2019 | *அயோக்யா* | சிந்து | தமிழ் |  |
| *சங்கத்தமிழன்* | கமாலினி | தமிழ் |  |  |
| *வெங்க்கி மாமா* | ஹரிக்கா | தெலுங்கு |  |  |
| *ப்ரட்டி ரோஜு பன்டகி* | ஏஞ்சல் "ஆர்ணா" | தெலுங்கு |  |  |
| 2020 | *வேர்ல்டு ஃபேமஸ் லவ்வர்* | யாமினி | தெலுங்கு |  |
| 2021 | *துக்ளக் தர்பார்* | காமாட்சி | தமிழ் |  |
| *பிரமம்* | அண்ணா | மலையாளம் |  |  |
| *அரண்மனை 3* | ஜோதி | தமிழ் |  |  |
| 2022 | *பக்கா கமர்ஷியல்* | ஜான்சி | தெலுங்கு |  |
| *தேங்க் யூ* | பிரியா | தெலுங்கு |  |  |
| *திருச்சிற்றம்பலம்* | அனுஷா | தமிழ் |  |  |
| *சர்தார்* | ஷாலினி | தமிழ் |  |  |
| 2024 | *யோதா* | பிரியம்வதா கட்யால் | ஹிந்தி |  |
| *அரண்மனை 4* | மாயா | தமிழ் |  |  |
| *தி சபர்மதி ரிப்போர்ட்* | அம்ரிதா கில் | ஹிந்தி |  |  |
| 2025 | *அகத்தியா* | வீனா | தமிழ் |  |
| *தெலுசு கடா* | அஞ்சலி | தெலுங்கு |  |  |
| *120 பகதூர்* | சுகன் ஷைத்தான் சிங் பாட்டி | ஹிந்தி | சிறப்புத் தோற்றம் |  |
| 2026 | *ரௌடி & கோ* | தமிழ் | படப்பிடிப்பு |  |
| *உஹ்டாட் பகத் சிங்* | ஷ்லோகா | தெலுங்கு | படப்பிடிப்பு |  |
| *பிரிட்ஜ்* | ஹிந்தி | படப்பிடிப்பு |  |  |
| *டி எம் இ* | ஹிந்தி | பின்னணி பணிகள் | } |  |
# ராசி கன்னா

## நடித்த திரைபடங்கள்

### இணைய தொடர்கள்

| 2022 | *ருத்ரா * | ஆலியா சாக்சி | ஹிந்தி | முதல் இணைய தொடர் |
| --- | --- | --- | --- | --- |
| 2023 | *ஃபர்சி* | மேகா வியாஸ் | ஹிந்தி | } |
# ராசி கன்னா

## தொழில்

### அறிமுகம் (2013-2014)

2013 ஆம் ஆண்டு இந்திய அரசியல் உளவுத் திகில் திரைப்படமான *மெட்ராஸ் கபேயில்* கன்னா அறிமுகமானர். அப்படத்தில் அவர் இந்திய உளவுத்துறை அதிகாரி விக்ரம் சிங்கின் மனைவியான ரூபி சிங்கின் பாத்திரத்தில் தோன்றினார். அந்த பாத்திரத்தில் நடிப்படதற்காக அவர் நடிப்பு பயிற்சி பட்டறையில் கலந்துகொண்டார். இந்த திரைப்படம்-குறிப்பாக கதை மற்றும் இயக்கத்தில்-நன்மதிப்பைப் பெற்றது. இந்த திரைப்படத்தை விமர்சனம் செய்த, என்டிடிவியின் சாய்பால் சாட்டர்ஜி, கன்னா "ஒரு சுருக்கமான ஆனால் குறிப்பிடத்தக்க தோற்றத்தில் ஒரு பாதிப்பை ஏற்படுத்தினார்" என்றார்.
# ராசி கன்னா

## தொழில்

### வெற்றி மற்றும் எதிர்கால பணிகள் (2015-தற்போது வரை)

2014 டிசம்பரின் பிற்பகுதியில், அவர் சம்பத் நந்தி இயக்கிய *'பெங்கால் டைகர்* ' திரைப்படத்திற்காக ரவி தேஜாவுடன் நடிக்க ஒப்புக்கொண்டார். இப்படம் வணிகரீதியாக வெற்றி பெற்றது.  
2018 ஆம் ஆண்டில் கன்னாவின் முதல் வெளியீடான *டச் சேஸ்ஸி சூடு* படத்தில் ரவி *தேஜாவுடன்* நடித்தார், இதில் நடனப் பயிற்சியாளராக நடித்தார். இப்படத்திற்கு மிகுந்த வரவேற்பு இருந்தபோதிலும் வணிக ரீதியாகத் தோல்வியுற்றது. தமிழில் *இமைக்கா நொடிகள்* படத்தில் நடித்தார். இப்படம் வணிக ரீதியாக வெற்றி பெற்றது. தமிழில் மூன்றாவது படமாக 2018இல் *ஜெயம் ரவியுடன்* அடங்க மறு திரைப்படத்தில் நடித்தார்.
# திட்டச்சேரி ஊராட்சி (தஞ்சாவூர்)

**திட்டச்சேரி ஊராட்சி** (*Thittacheri Gram Panchayat*), தமிழ்நாட்டின், தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# திட்டச்சேரி ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1812 பேர் வசிக்கின்றனர். இந்த ஊராட்சியில் மொத்தம் 432 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 67.3% மற்றும் பெண்களின் எழுத்தறிவு விகிதம் 29.4% ஆகும்.
# ராய்மா சென்

**ராய்மா சென்** (Raima Sen) "ராய்மா தேவ் வர்மா" என்கிற பெயருடன் 1979, நவம்பர் 7 அன்று பிறந்த இவர் இவரின் தந்தை பாரத் தேவ் வர்மா திரிபுரா அரச குடும்பத்தில் உறுப்பினராக உள்ளார். இவரது தந்தை வழி பாட்டி, இலா தேவி "கூச் பெஹரின்" ராணியாக இருந்தார். இவரின் தங்கை காயத்திரி தேவி செய்ப்பூர் மகாராணியாக இருந்தார்.
# ராய்மா சென்

## தொழில்

சென் "காட்மதர்" திரைப்படத்தில் அறிமுகமானார். இது விமர்சன ரீதியாக பாராட்டப்பட்டு வெற்றி பெற்றது, ஆனால் சபனா ஆசுமி இத் திரைப்படத்தில் முக்கியக் கதாபாத்திரத்தில் இருந்ததால் இவர் நடித்த சிறு கதாபாத்திரம் மக்களிடம் சென்றடையவில்லை. . பின்னர் அவர் "டாமன்" திரைப்படத்தில் நடித்தார் ரவீணா டாண்டனின் மகளாக, அவரது சிறிய நடிப்பு பாராட்டப்பட்டது. ரிதுபர்னோ கோஷ் இயக்கிய "சோக்கர் பாலி" திரைப்படத்தில் நடித்தபோது இவருக்கு திருப்புமுனை பாத்திரம் வந்தது.
# ராய்மா சென்

## சொந்த வாழ்க்கை

ராய்மா சென் தனது தாயார், மற்றும் சகோதரி ரீமா சென் ஆகியோரை விட, தனது பாட்டி சுசித்ரா சென்னைப் போல தோற்றத்தில் ஒத்திருந்தார்.
# எங்கள் சாமி ஐயப்பன்

**எங்கள் சாமி ஐயப்பன்** (*Engal Swamy Ayyappan*) 1990 ஆம் ஆண்டு தசரதனின் இசை மற்றும் இயக்கத்தில், ரமணியின் தயாரிப்பில் வெளியான தமிழ் திரைப்படமாகும்.
# எங்கள் சாமி ஐயப்பன்

## கதைச்சுருக்கம்

அய்யப்ப பக்தர் (தசரதன்) சொல்லும் ஐயப்பனைப் பற்றிய ஐந்து கதைகளின் தொகுப்பே திரைப்படம்.  
முதல் கதை: ஐயப்ப பக்தரான ராஜசுவாமி (ஹரிராஜ்) தனக்கு வேலை கிடைத்தால் சபரிமலைக்கு வருவதாக ஐய்யப்பனிடம் வேண்டுகிறார். அவருக்கு வாகன ஓட்டுநராக வேலை கிடைக்கிறது. அவரது முதலாளி (மலேசியா வாசுதேவன்) ராஜசுவாமி ஏழை என்பதால் அவரை அடிக்கடி அவமானப்படுத்துகிறார். ராஜசுவாமியும் அவரது முதலாளியும் ஒரே நாளில் பூஜைக்கு ஏற்பாடு செய்கின்றனர். முதலாளி வீட்டுக்கு மாறுவேடத்தில் சிறுவனாக வரும் ஐயப்பனை விரட்டிவிடுகிறார். அங்கிருந்து ராஜசுவாமி வீட்டுக்குவரும் சிறுவனை வரவேற்று உபசரிகிறார் ராஜசுவாமி. ஐயப்பனின் மனம் மகிழ்ந்து ராஜசுவாமிக்கு அருள்புரிகிறார். அவரது முதலாளியை மன்னிக்கிறார்.  
இரண்டாவது கதை: சுவாமி (ஆனந்த் பாபு) சபரிமலைக்கு செல்லும்வழியில் அவருடைய உடைமைகள் திருடுபோகிறது. ஐயப்பனை மனமுருகி வேண்ட அவரின் உடைமைகள் ஒரு யானையின் மூலம் திரும்பக் கிடைக்கிறது.  
மூன்றாவது கதை: பாஸ்கரசுவாமி (திலீப்) ஐயப்பனுக்கு விரதமிருந்து மாலை அணிவதால் சைவ உணவுமுறையைப் பின்பற்றுகிறார். அவரது வீட்டுக்கு அருகில் இருக்கும் சரசு அசைவ உணவை சமைத்து பாஸ்கருக்கு இடையூறு தருகிறார். ஐயப்பன் சரசுக்கு தகுந்த பாடம் கற்பிக்கிறார். சரசு பாசகரிடம் மன்னிப்பு கேட்கிறாள்.  
நான்காவது கதை: பிரசாந்த்சுவாமியின் மனைவி கௌரி (கோகிலா) மற்றும் மகள் சவும்யா. அவர் ஒரு கொலை வழக்கில் சாட்சி கூறி குற்றவாளியை சிறைக்கு அனுப்புகிறார். அவனால் பாதிக்கப்படும் குற்றவாளியின் நண்பர்கள் அவனது மகளைக் கடத்த திட்டமிடுகின்றனர். பிரசாந்த்சாமியின் கனவில்வந்து எச்சரிக்கும் ஐயப்பன் அவரையும் அவர் மகளையும் சபரிமலைக்கு வரச்சொல்கிறார். சபரிமலையில் தொலைந்துபோகும் சவும்யாவை சலீம் பாய் (நாகேஷ்) பத்திரமாக தன் வீட்டுக்கு அழைத்துச் செல்கிறார். சவும்யாவைத் தேடிவரும் எதிரிகள் அங்குவந்து சவும்யாவையும் சலீம்பாயின் பேரனையும் அடித்துவிடுகின்றனர். படுகாயமுற்ற இருவரையும் மருத்துவமனையில் சேர்க்கிறார்கள். அங்குவரும் ஒரு கிறித்தவர் குருதிக்கொடையளித்து அவர்களைக் காப்பாற்றுகிறார்.  
ஐந்தாவது கதை: வாசுசுவாமி (பார்த்திபன்) சபரிமலைக்கு சென்று வீட்டுக்கு வருகிறார். அவருடைய தந்தை இரண்டாவதாக ஒரு பெண்ணைத் திருமணம் செய்துகொண்டு வாசுவையும் அவன் தாயையும் வீட்டைவிட்டு விரட்டுகிறார். வீட்டை விட்டு வெளியேறிய வாசுவை ஒருநாள் காவல்துறை கைது செய்கிறது. அவனது அப்பாவைக் கொன்றதாக குற்றம் சாட்டப்பட்டு மரண தண்டனை விதிக்கப்படுகிறது. ஐயப்பன் அருளால் உண்மையான குற்றவாளி கண்டுபிடிக்கப்பட வாசு விடுதலையாகிறான்.
# எங்கள் சாமி ஐயப்பன்

## நடிகர்கள்

- தசரதன்
- பார்த்திபன் - வாசுசுவாமி
- ஆனந்த் பாபு - சுவாமி
- திலீப் - பாஸ்கரசுவாமி
- ஹரிராஜ் - ராஜாசுவாமி
- மலேசியா வாசுதேவன்
- ரஜினிகாந்த் - (பதிவு செய்த காணொளி)
- சிரஞ்சீவி - (பதிவு செய்த காணொளி)
- நாகேஷ் - சலீம்பாய்
- சிந்து - உஷா
- சூர்யகாந்த்
- அஞ்சு - லட்சுமி
- மாதுரி - வேணி
- கோகிலா - கௌரி
- சிவராமன்
- ரவிராஜ் - வாசுவின் தந்தை
- குள்ளமணி
- கார்த்திக் - சிறப்புத் தோற்றம்
# எங்கள் சாமி ஐயப்பன்

## இசை

படத்தின் பாடல்களை எழுதி இசையமைத்தவர் தசரதன்.
| 1 | ஆசையோட பூசை | கே. ஜே. யேசுதாஸ் | 5:13 |  |
| --- | --- | --- | --- | --- |
| 2 | எம்மதமும் சம்மதமும் | கே. ஜே. யேசுதாஸ் | 4:39 |  |
| 3 | சங்கடம் போக்கிட | எஸ். பி. பாலசுப்பிரமணியம் | 3:51 |  |
| 4 | சுவாமியப்பா சரணம் | மனோ | 2:51 |  |
| 5 | வாங்க வாங்க சுவாமிகளே | பரந்தாமன் | 4:20 | } |
# சாயிஷா

**சாயிஷா** ஓர் இந்திய திரைப்பட நடிகையாவார். இவர் பெரும்பாலும் தமிழ் படங்களில் தோன்றி, இந்தி மற்றும் தெலுங்கு படங்களிலும் நடித்துள்ளார். தெலுங்கு படமான *அகில்* (2015) படத்தில் நடித்த பிறகு, அஜய் தேவ்கானின் *சிவாய்* (2016) படத்தில் பாலிவுட்டில் அறிமுகமானார். பிறகு *வனமகன்* (2017) படத்தில் படத்தின் மூலம் தமிழ் திரையுலகில் அறிமுகமானார்.
# சாயிஷா

## சொந்த வாழ்க்கை

நடிகர்களான சுமேத் சைகால் மற்றும் ஷாஹீன் பானு ஆகியோரின் மகள் இவர். இவர் நடிகர்களான சைரா பானு மற்றும் திலிப் குமார் ஆகியோரின் பேத்தி முறை அதாவது இவரது அம்மாவின் (ஷாஹீன் பானு) அப்பா சைரா பானுவின் சகோதரர் . 13 பிப்ரவரி 2019 அன்று சாயிஷா தனது டுவிட்டர் பக்கத்தில் தனக்கும் ஆர்யாவிற்கும் மார்ச் மாதத்தில் திருமணம் என்று அறிவித்தார். இவர்களது திருமண விழா ஐதராபாத்<nowiki/>தில் 8 மார்ச்சு 2019 இல் தொடங்கியது. இந்தி மற்றும் தமிழ்த் திரைப்படத்தை சேர்ந்த பலர் இந்நிகழ்வில் கலந்துகொண்டனர்.
# சாயிஷா

## தொழில்

தெலுங்கு திரைப்படமான *அகில்* (2015) திரைப்படத்தின் மூலம் திரைப்படத் துறையில் அறிமுகமானார் சாயிஷா. இரண்டாவது படமாக அஜய் தேவ்கானின் *சிவாய்* படத்தின் மூலம் பாலிவுட்டில் அறிமுகமானார். அவரது திரைப்படமான *வனமகன்* ஜூன் மாதம் 2017 இல் வெளியாகி வணிக ரீதியாக வெற்றி பெற்றது. இப்படத்தின் மூலம் தமிழ் திரையுலகில்இவர் அறிமுகமானார். 2018 இல், கார்த்தியுடன் *கடைக்குட்டி சிங்கம் திரைப்படம், விஜய் சேதுபதியுடன்* *ஜுங்கா*, மற்றும் ஆர்யாவுடன் *கஜினிகாந்த் ஆகிய படங்களில் நடித்தார்.* தற்போது *காப்பான்* என்ற படத்தில் சூர்யாவுடன் நடித்துக்கொண்டிருக்கிறார். .
# சாயிஷா

## திரைப்பட வரலாறு

| 2015 | *அகில்* | திவ்யா | தெலுங்கு | தெலுங்கு படம் |
| --- | --- | --- | --- | --- |
| 2016 | *சிவாய்* | அனுஷ்கா | இந்தி | இந்தி ஹிந்தி படம் |
| 2017 | *வனமகன்* | காவியா | தமிழ் | அறிமுகமான தமிழ் படம் |
| 2018 | *கடைக்குட்டி சிங்கம்* | இனியா |  |  |
| 2018 | *ஜுங்கா* | யாழினி |  |  |
| 2018 | *கஜினிகாந்த்* | வந்தனா |  |  |
| 2019 | *காப்பான்* | அஞ்சலி |  |  |
| 2019 | *யுவரத்தினா* | கன்னடம் | கன்னடம் திரைப்படம்; படப்பிடிப்பு | } |
# சிறீராம் பஞ்சு

**சிறீராம் பஞ்சு**, சென்னை உயர் நீதிமன்ற மூத்த வழக்கறிஞரும், சிக்கலான பல பெருநிறுவனங்களின் வழக்குகளை, நீதிமன்றத்திற்கு வெளியில் வைத்து சமரசம் செய்து தீர்த்து வைக்கும் ஆற்றல் படைத்தவர் ஆவார். மூத்த வழக்கறிஞரான இவர், நீதி மற்றும் சட்ட விஷயங்களுடன் மத்தியஸ்த பேச்சுவார்த்தையை அணுகுவதில் திறமையானவர் என பெயர் பெற்றவர். மத்தியஸ்தம் தொடர்பான 2 நூல்களை எழுதியுள்ளார். பல ஆண்டுளாக மத்தியஸ்தம் மூலம் வழக்குகளுக்கு தீர்வு காண்பதில் உச்ச நீதிமன்றத்துக்கு உதவி வருகிறார்.
# சிறீராம் பஞ்சு

## ராம ஜென்ம பூமி சமரசக் குழு உறுப்பினராக

முன்னாள் உச்சநீதிமன்ற நீதியரசர் பக்கீர் முகமது இப்ராகிம் கலிபுல்லா தலைமையிலான சர்ச்சைக்குரிய ராம ஜென்ம பூமி (அயோத்தி) சமரசக் குழுவின் உறுப்பினர்களாக சிறீராம் பஞ்சு மற்றும் ஸ்ரீ ஸ்ரீ ரவிசங்கர்வை, இந்திய உச்சநீதிமன்றம் நியமித்துள்ளது. இந்த சமரசக்குழு இராம ஜென்ம பூமி பிணக்குகள் குறித்த பேச்சுவார்த்தைகள் இரகசியமாக அறைக்குள் வைத்து விசாரித்து, எட்டு வாரங்களுக்குள் அறிக்கையை உச்சநீதிமன்றத்திற்கு சமப்ப்பிக்க வேண்டும். இச்சமரசப் பேச்சு வார்த்தைகள் தொடர்பான செய்திகள் ஊடகங்கள் வெளியிட உச்சநீதிமன்றம் தடை செய்துள்ளது.
# சிறீராம் பஞ்சு

## இதனையும் காண்க

- ராம ஜென்ம பூமி
# தமிழச்சி (திரைப்படம்)

**தமிழச்சி** (*Thamizhachi*) 1995 ஆம் ஆண்டு நெப்போலியன், ரஞ்சிதா நடிப்பில், தேவா இசையில், எஸ். அசோகன் இயக்கத்தில், கே. பி. சண்முகசுந்தரம் தயாரிப்பில் வெளியான தமிழ்த் திரைப்படம்.
# தமிழச்சி (திரைப்படம்)

## கதைச்சுருக்கம்

கிராமத்துக் கதைகளைச் சேகரித்து தொகுப்பதற்காக ஒரு கிராமத்திற்கு வருகிறார் பத்திரிகையாளர் ரேவதி (ரேவதி). அந்தக் கிராமத்தில் உள்ள பெண்ணான தமிழ்செல்வி ஏழு வருடங்களாக வீட்டைவிட்டு வெளியே வராமல் வீட்டுக்குள் இருப்பதாக சொல்வதைக் கேட்டு, ஆச்சர்யமடைந்து அதன் காரணம் குறித்துத் தெரிந்துகொள்ளும் ஆர்வத்துடன் தமிழ்செல்வி வீட்டுக்குச் செல்கிறாள். தமிழ்செல்வி தன் சோகக்கதையை ரேவதியிடம் கூறுகிறாள்.  
பெரியசாமி கவுண்டரின் (விஜயகுமார்) மகனான ராசய்யா (நெப்போலியன்) முன்கோபக்காரன். அதே கிராமத்தைச் சேர்ந்த உந்தராயர் கவுண்டர் (மோகன் நடராஜன்) பணக்காரராக இருந்தாலும் இரக்கமற்றவர். இருவருக்கும் அடிக்கடி சண்டை ஏற்படும். சில விரும்பத்தகாத நிகழ்வுகளால் ராசய்யாவை அந்தக் கிராமத்தினர் தவறாக நினைக்கின்றனர். ராசய்யா அருகிலுள்ள கிராமத்தைச் சேர்ந்த தமிழ்செல்வியைக் காதலிக்கிறான். மற்றவர்களைப் போல் தமிழ்செல்வியும் ராசய்யாவைத் தவறாக எண்ணுகிறாள். தன் மீது மற்றவர் கூறும் குறைகள் அனைத்தும் பொய் என்று நிரூபிக்கும் ராசய்யா தான் ஒழுக்கமானவன் என்று தமிழ்செல்விக்குப் புரியவைக்கிறான். ராசய்யா மீதான சந்தேகம் தீர்ந்ததால் அவனை மனமார நேசிக்கிறாள் தமிழ்செல்வி. இருவருக்கும் திருமண ஏற்பாடு நடக்கிறது. ராசய்யாவின் எதிரி உந்த்ராய கவுண்டர் தமிழ்செல்வியிடம் தவறாக நடக்க முயல்கிறான். தமிழ்செல்வி அவனைக் கொன்றுவிடுகிறாள். கொலைப்பழியை ஏற்று சிறைக்குச் சென்று தமிழ்செல்வியின் மானம் காக்கிறான் ராசய்யா. ஆனால் அவனுக்கு மரண தண்டனை விதிக்கப்படுகிறது. தனக்கு கிடைக்க வேண்டிய தண்டனையை ஏற்று ராசய்யா சிறையில் வாடுவதுபோல், தன் வீட்டையே சிறையாக எண்ணி அடைபட்டுக் கிடைப்பதாகக் கூறிமுடிக்கிறாள்.  
அனைத்தையும் கேட்டுத் தெரிந்துகொள்ளும் ரேவதி, மரண தண்டனையிலிருந்து ராசய்யாவை சட்டப்படிக் காப்பாற்றுவதாக தமிழ்செல்வியிடம் சத்தியம் செய்கிறார். அவர் கொடுத்த வாக்கின்படி ராசய்யாவைக் காப்பாற்றினாரா என்பது மீதிக்கதை
# தமிழச்சி (திரைப்படம்)

## நடிகர்கள்

- நெப்போலியன் - ராசய்யா
- ரஞ்சிதா - தமிழ்செல்வி
- ரேவதி - ரேவதி
- கவுண்டமணி - வில்லங்கம்
- செந்தில்
- விஜயகுமார் - பெரியசாமி கவுண்டர்
- மோகன் நடராஜன் - உந்தராயர் கவுண்டர்
- ஸ்ரீவித்யா
- கே. கே. சௌந்தர் - தமிழ்செல்வியின் தந்தை
- சூர்யகாந்த்
- பாண்டு
- குமரிமுத்து
- கருப்பு சுப்பையா
- வெள்ளை சுப்பையா
- அல்வா வாசு - ஜம்புலிங்கம்
- ஜோக்கர் துளசி
- கோவை செந்தில்
- பசி நாராயணன்
- நளினிகாந்த்
- சண்முகசுந்தரி
- கள்ளபார்ட் நடராஜன்
- கவுதம் சுந்தர்ராஜன்
- ராகசுதா
- கவிதாஸ்ரீ
- ராணி
- திவ்யஸ்ரீ
# தமிழச்சி (திரைப்படம்)

## இசை

படத்தின் இசையமைப்பாளர் தேவா. பாடலாசிரியர்கள் வைரமுத்து மற்றும் சுப்பிரமணி.  
| 1 | கரகாட்டம் | மனோ, சிந்து | 6:16 |  |
| --- | --- | --- | --- | --- |
| 2 | கொக்கு பறக்குதடி | எஸ். பி. பாலசுப்ரமணியம், சுவர்ணலதா | 4:45 |  |
| 3 | கூச்சம் மிகுந்த பொண்ணு | சிந்து | 5:06 |  |
| 4 | மாரியம்மா | கிருஷ்ணராஜ் | 3:07 |  |
| 5 | மனுசன் நாக்கு | சாகுல் அமீது, மனோ | 4:45 |  |
| 6 | வாயா உயரமான ஆளு | மனோ, எஸ். ஜானகி | 4:38 | } |
# இராம ஜென்ம பூமி சமசரக் குழு

**இராம ஜென்ம பூமி சமசரக் குழு**, இந்திய உச்சநீதிமன்றம் 8 மார்ச் 2019 அன்று ராம ஜென்ம பூமி குறித்த பிணக்குகளை நீதிமன்றத்திற்கு வெளியே வைத்து சமரசம் செய்வதற்கு வசதியாக, மூன்று பேர் கொண்ட சமரசக் குழுவை 8 மார்ச் 2019 அன்று நியமித்துள்ளது. இச்சமரசக் குழுவின் தலைவராக முன்னாள் உச்சநீதிமன்ற நீதியரசர் பக்கீர் முகமது இப்ராகிம் கலிபுல்லா இருப்பர். இக்குழுவின் உறுப்பினர்களாக வாழும் கலை அமைப்பின் நிறுவனர் ஸ்ரீ ஸ்ரீ ரவிசங்கர் மற்றும் சென்னை உயர்நீதிமன்ற மூத்த வழக்கறிஞர் சிறீராம் பஞ்சு ஆகியோர் இருப்பர்.  
இச்சமரசக் குழு தனது சமரச நடவடிக்கைகளை பைசாபாத் மாவட்டத் தலைமையிடமான பைசாபாத் நகரத்தின் ஒரு இடத்தில் மேற்கொள்ள வேண்டும். சமரசம் தொடர்பான விடயங்களை எவ்வித ஊடகங்களும் வெளியிட நீதிமன்றம் தடைவித்துள்ளது. ராம ஜென்ம பூமி குறித்தான சமரசப் பேச்சு வார்த்தைகள் அறைக்குள் வைத்து பேசித் தீர்க்க வேண்டும். சமரசக் குழு எட்டு வாரங்களுக்குள் தங்கள் பரிந்துரைகளை அறிக்கையாக உச்சநீதிமன்றத்திற்கு சமப்ப்பிக்க வேண்டும்.
# இராம ஜென்ம பூமி சமசரக் குழு

## இராம ஜென்ம பூமி - பாபர் மசூதி குறித்த தீர்ப்புகள்

### அலகாபாத் உயர்நீதிமன்ற தீர்ப்பு

ராம ஜென்ம பூமி – பாபர் மசூதி இடம் தொடர்பான பிணக்குகள் குறித்து 30 செப்டம்பர் 2010 இல் அலகாபாத் உயர் நீதிமன்றம் தீர்ப்பு வழங்கியது. சர்ச்சைக்குரிய 2.77 ஏக்கர் நிலத்தை மூன்று பகுதிகளாக பிரித்து, தற்போது குழந்தை பால ராமர் சிலை நிறுவப்பட்ட இடம் ஒரு பகுதியாகவும், சன்னி வக்ஃப்போர்டு அமைப்புக்கு மூன்றில் ஒரு பகுதி நிலத்தையும், **நிர்மோகி அக்காரா** அமைப்புக்கு மீதி உள்ள நிலத்தையும் வழங்கி அலகாபாத் உயர் நீதிமன்றம் தீர்ப்பளித்தது.
# இராம ஜென்ம பூமி சமசரக் குழு

## இராம ஜென்ம பூமி - பாபர் மசூதி குறித்த தீர்ப்புகள்

### உச்ச நீதிமன்ற தீர்ப்பு

27 ஜனவரி 2013-இல் இந்திய உச்ச நீதிமன்றம், சர்ச்சைக்குரிய பகுதிகளை ஏற்கனவே உள்ளது உள்ளபடி (status quo) மாநில அரசு நிர்வாகிக்க வேண்டும் என தீர்ப்பளித்தது. சர்ச்சைக்குரிய ராம ஜென்ம பூமி மற்றும் பாபர் மசூதி குறித்த அலகாபாத் உயர் நீதிமன்ற தீர்ப்பை எதிர்த்து பல வழக்குகள் நிலுவை உள்ளதால், உச்ச நீதிமன்றம் தனது இறுதித் தீர்ப்பைத் தள்ளி வைத்துள்ளது.. இந்நிலையில் 8 மார்ச் 2019 அன்று ராம ஜென்ம பூமி பிணக்குகள் குறித்து சமரசம் செய்து வைக்கும் முயற்சியில், உச்சநீதிமன்றம் முன்னாள் நீதியரசர் பக்கீர் முகமது இப்ராகிம் கலிபுல்லா தலைமையில் ஸ்ரீ ஸ்ரீ ரவிசங்கர் மற்றும் சிறீராம் பஞ்சு ஆகிய உறுப்பினர்கள் கொண்ட சமரசக் குழுவை நியமித்துள்ளது.
# இராம ஜென்ம பூமி சமசரக் குழு

## இதனையும் காண்க

- ராம ஜென்ம பூமி
- பாபர் மசூதி
# தெற்கு மலை நாகணவாய்

**தெற்கு மலை நாகணவாய்** (*கிராகுலா இண்டிகா*) என்பது நாகணவாய் குடும்பத்தைச் சேர்ந்த ஒரு சிற்றினம் ஆகும். இது தென்னிந்தியாவிலும் இலங்கையின் வனப்பகுதிகளிலும் காணப்படுகிறது. இந்த சிற்றினம் காடுகளில் மந்தையாக சுற்றி நகரும் தன்மையுடையது. மேலும் ஒரு மந்தையின் உறுப்பினர்கள் பரந்த அளவிலான குரல்களுடன் தொடர்பு கொள்கிறார்கள்.
# தெற்கு மலை நாகணவாய்

## சொற்பிறப்பியல்

பறவை என்பதற்காக பிரெஞ்சு வார்த்தையான மைனேட் இந்தச் சொல் தோன்றியிருக்கலாம். இந்தோ-போர்த்துகீசிய மைனாட்டோவிலிருந்து, தண்ணீருக்கு அருகில் வாழும் ஒரு பாடல் பறவையின் பெயரிலிருந்து பெறப்பட்டிருக்கலாம். மேலும் இது துணிகளைத் துவைக்கும் வேலையைக் குறிக்கும் ஒரு மனிதனைக் குறிப்பதாகவும் உருவகப்படுத்தப்படுகிறது.
# தெற்கு மலை நாகணவாய்

## உடலமைப்பு

இதன் உடல் நீளம் 23 முதல் 24 செ.மீ. வரை இருக்கும். தலைப்பகுதி மங்கிய கருப்பு நிறத்திலும், உடலும் இறக்கைகளும் பச்சையும் ஊதாவும் கலந்த கருப்பு நிறத்திலும் முதன்மை இறக்கைகளில் வெண்ணிறத் திட்டுக்களுடன் காணப்படும். செம்மஞ்சள் நிற அலகின் நுனி மஞ்சளாக இருக்கும். கால்களும் பாதங்களும் மஞ்சள் நிறத்துடன் காணப்படும்.
# தெற்கு மலை நாகணவாய்

## கள அடையாளங்கள்

- இப்பறவையின் பரவலில் காணப்படாத இன்னொரு மலை நாகணவாயான *Gr. religiosa*-வை விட அளவில் சிறியதாகவும் இதன் அலகு அதனை விட மெல்லியதாகவும் இருக்கும். பிடரியின் தசைத் தொங்கல் தலையின் உச்சி வரை நீண்டிருக்கும். மேலும், கண்ணுக்குக் கீழே தசைத் தொங்கலின் இரு நாக்குகளும் ஓட்டுப் பகுதியில்லாமல் இருக்கும்
- இதன் அளவையொத்த, இதன் பரவலில் காணப்படும் இன்னொரு மலை நாகணவாயான இலங்கை நாகணவாயிற்கு (*Gr. ptilogenys*) இப்பறவையைப் போல கன்னங்களிலும் தலையுச்சியிலும் தசைத் தொங்கல் இருக்காது; மேலும், இலங்கை நாகணவாயிற்கு அலகின் அடிப்பகுதி கருப்பாக இருக்கும்
# தெற்கு மலை நாகணவாய்

## வாழிடங்களும் நடத்தையும்

தெற்கு மலை நாகணவாய் தென்மேற்கு இந்தியாவிலும் இலங்கையிலும் காணப்படுகிறது. இது வெப்பமண்டல, மிதவெப்பமண்டல உலர் அகலமான காடுகள், மலைகள், சதுப்புநில காடுகள், தோட்டப் பகுதிகளில் வாழ்கிறது. இது வழக்கமாக காடுகளின் விளிம்பில் உள்ள மரங்களின் உச்சியில், சிறிய சத்தமில்லாத குழுக்களாக நகரும். விதானத்தில் உயரமாக காணப்படுகிறது. இது கிளைகளின் பக்கவாட்டில் குதிக்கும். பெரும்பாலான நாகணவாய் குஞ்சுகளைப் போலவே, மலை மைனாவும் பழங்கள், தேன் மற்றும் பூச்சிகளை உண்பதால் அனைத்துண்ணியாக உள்ளது.  
இதன் குரல் மெல்லிசையானது. இது பல்வேறு கூக்குரல்களையும் அழைப்புகளையும் வெளியிடக்கூடியது. மலை நாகணவாய் சிறந்த பேசும் பறவைகளில் ஒன்றாக கருதப்படுகிறது. பெரும்பாலும் மனித ஒலிகளையும் குரலையும் ஏற்படுத்தக்கூடிய. கிளிகளை விட சிறந்தது. இந்த சிறப்புக்காக இது கொல்லைப்படுத்தப்பட்ட நிலையில் வளர்க்கப்படுகிறது. தெற்கு மலை நாகணவாய், பொதுவான மலை நாகணவாயினை விட குறைவான குரல் திறன் கொண்டதாகக் கூறப்படுகிறது. இது மிகவும் ஒத்த இனமாகும். இதன் வரம்பு ஒன்றுடன் ஒன்று இல்லை.
# தெற்கு மலை நாகணவாய்

## காப்புநிலை

மலை நாகணவாயின் எண்ணிக்கை குறைந்து வந்தபோதிலும் இதனை பன்னாட்டு இயற்கைப் பாதுகாப்புச் சங்கம் செம்பட்டியலில் "தீவாய்ப்புக் கவலை குறைந்த இனமாகப்" பட்டியலிட்டுள்ளது.
# பிரம்மா.காம்

**பிரம்மா.காம்** 2017 ஆம் ஆண்டு நகுல் மற்றும் ஆஷ்னா சவேரி நடிப்பில், விஜயகுமார் இயக்கத்தில், சித்தார்த் விபின் இசையில் வெளியான தமிழ் திரைப்படம்.
# பிரம்மா.காம்

## கதைச்சுருக்கம்

காமேஸ்வரன் (நகுல்) திறமையான விளம்பரப் பட இயக்குநர். வணங்காமுடியின் (ராஜேந்திரன்) நிறுவனத்தில், முதன்மைப் பொறுப்பில் உள்ள ராமேஸ்வரனின் (சித்தார்த் விபின்) கீழ் வேலை பார்க்கிறான் காமேஷ். காமேஷின் உறவினர்தான் ராமேஸ்வரன். ராமுவை விட திறமையானவனாக இருந்தாலும் காமேஷ் செய்த சிறு தவறால் அவனுக்கு கிடைக்க வேண்டிய பதவி உயர்வு ராமேஸ்வரனுக்குக் கிடைத்திருக்கிறது. தன்னுடைய வாழ்க்கை தான் நினைத்தது போல இல்லையென்று இறைவன் பிரம்மனைத் திட்டிக் கொண்டே இருக்கிறான் காமேஷ். காமேஷும் விளம்பரப் பட நடிகை மனிஷாவும் (ஆஷ்னா சவேரி) காதலர்கள்.  
காமேஷ் தன் பிறந்த நாளன்று கோயிலுக்கு செல்கிறான். கோயில் மூடவேண்டிய நேரமாகிவிட்டதால் அங்குள்ள பிரம்மனின் சன்னதியில் வழிபட்டுச்செல்லுமாறு கூறுகிறார் அர்ச்சகர். பிரம்மனிடம் சென்று தன்னுடைய குறைகளை எல்லாம் சொல்லி, அவற்றை நீக்கி தனக்கு ஒரு நல்ல வாழ்க்கை அமைய அருள்புரியுமாறு கேட்கிறான். அடுத்த நாள் அவனது முகநூல் கணக்கிற்கு "பிரம்மா" என்ற பெயரில் ஒரு நட்பழைப்பு வருகிறது. யாரோ தன்னிடம் கேலி செய்து விளையாடுகிறார்கள் என்றெண்ணி அந்த நட்பாலைப்பை ஏற்றுக்கொண்டு பிரம்மாவுடன் உள்பெட்டியில் உரையாடுகிறான். தான் உண்மையிலேயே கடவுள் பிரம்மா என்பதை நிரூபிக்க காமேஷ் கேட்டவாறு அவனது குழந்தைப்பருவ வாழ்க்கையில் நிகழ்ந்த நிகழ்வுகள் முதல் இப்போதுவரையிலான பல்வேறு புகைப்படங்களை அனுப்பி தன்னை கடவுள் என்று நிரூபிக்கிறார். அதிர்ச்சியடையும் காமேஷ் இதுபற்றி தன் நண்பர்கள் ஜெகன் மற்றும் மாயாவிடம் தெரிவிக்கிறான். அவர்களும் பிரம்மாவிடம் தங்கள் குழந்தைப் பருவ புகைப்படங்களைக் கேட்க அவர்களுடைய புகைப்படங்களையும் அனுப்புகிறார். அனைவரும் ஆச்சர்யமடைகின்றனர்.  
மாயா எதிர்பாராவிதமாக மடிக்கணினியில் ஒரு பொத்தானை அழுத்திவிட காலம் ஓராண்டு பின்னோக்கிச் செல்கிறது. அதாவது சரியாக காமேஷ் செய்த தவறால் அவனது பதவி உயர்வு பாதிக்கப்பட்ட தினத்திற்குச் செல்கிறது. காமேஷ் இந்த வாய்ப்பை சரியாக பயன்படுத்தி அவன் நினைத்ததுபோல் நிறுவனத்தில் பதவி உயர்வு பெறுகிறான். ஆனால் அதன்பின் ஏற்படும் பிரச்சனைகளை எவ்வாறு சமாளித்தான் என்பது மீதிக்கதை.
# பிரம்மா.காம்

## நடிகர்கள்

- நகுல் - காமேஸ்வரன்
- ஆஷ்னா சவேரி - மனிஷா
- நீது சந்திரா - நீது சந்திரா
- சித்தார்த் விபின் - ராமேஸ்வரன்
- கே. பாக்யராஜ் - குருக்கள்
- ராசேந்திரன் - வணங்காமுடி
- ஜெகன் - ஜெகன்
- சோனா ஹெய்டன் - வணங்காமுடியின் மனைவி
- கௌசல்யா - காமேஸ்வரனின் தாய்
- எம். ஜே. ஸ்ரீராம் - பரமேஸ்வரன்
- கார்த்திகேயன்
- சுமிதா ஹசாரிகா
- உபசனா ஆர். சி - மாயா
# பிரம்மா.காம்

## விமர்சனம்

விகடன்: பக்தனுக்கு முகநூல் வழியே வரம் தரும் கடவுள் என்ற கரு நன்றாகத்தான் இருக்கிறது.  
தினமலர்: பிரம்மா.காம் - பிரமிப்பில்லை.
# சுபைதா பேகம்

**சுபைதா பேகம் தன்ராஜ்கிர்** (Zubeida) (1911–1988) ஒரு இந்திய திரைப்பட நடிகை ஆவார். இவர் இந்தியாவின் முதல் பேசும் படமான *ஆலம் ஆரா* (1931) வில் நடித்துள்ளார். மேலும், "தேவதாஸ்" (1937), மற்றும் சாகர் மூவிடோனின் "மேரி ஜான்" போன்ற வெற்றிப் படங்களில் நடித்துள்ளார்.
# சுபைதா பேகம்

## இளமைப் பருவம்

சுபைதா, மேற்கு இந்தியா குசராத்து மாநிலத்திலுள்ள சூரத்தில் பிறந்தார். சுபைதா ஒரு முஸ்லீம் இளவரசி, நவாப் சித்தி இப்ராஹிம் முஹம்மது யாகூத் கான் III (சச்சின் மாநிலம்) மற்றும் பாத்திமா பேகத்திற்கு மகளாகப் பிறந்தார்.. அவளுக்கு இரண்டு சகோதரிகள் இருந்தனர், சுல்தானா மற்றும் ஷேலாடி இருவரும் நடிகைகள். மரியாதைக்குரிய குடும்பங்களில் இருந்து வரும் பெண்களுக்கு பொருத்தமான தொழிலாக திரைப்படத்தைக் கருதாத சமயத்தில் ராயல்டியை மட்டும் அனுமதித்த நேரத்தில் ஒரு இளம் வயதில் திரைப்படங்களில் நுழைந்த சில பெண்களில் ஒருவராக இருந்தார்.
# சுபைதா பேகம்

## தொழில்

"கோகினூர்" படத்தில் அறிமுக நடிகையாக நடிக்கும்போது சுபைதாவிற்கு வயது 12 மட்டுமே. 1920 களில் அவர் சுல்தானா (நடிகை)வுடன் சிறு கதாபாத்திரத்தில் நடித்துள்ளார். சுல்தானா இந்திய சினிமாவின் அழகான நடிகைகளில் ஒன்றாகவும் இருந்தார். 1924 இல் வெளிவந்த "கல்யாண் கஜினா" இரண்டு பேரும் நடித்த படங்களில் ஒன்றாகும். இதற்கு இரண்டு ஆண்டுகளுக்கு முன்னர் வெளியான சுபைதாவின் முதல் வெற்றிப் படமான 'வீர் அபிமன்யு' படத்தில், இவரது தாயார் பாத்திமா பேகமும் முக்கியக் கதாபாத்திரத்தில் நடித்துள்ளார்.
(1931)]]
# சுபைதா பேகம்

## சொந்த வாழ்க்கை

சுபைதா ஐதராபாத்து "மகாராஜா நர்சிங்கிர் தன்ராஜ்கிர் கியான் பஹதூர்" அவர்களை மணந்து கொண்டார். இவர் ஹுமாயூன் தன்ராஜ்கிர், மற்றும் துர்ரேஷ்வர் தன்ராஜ்கிர் ஆகியோரின் தாய். துர்ரேஷ்வர் விளம்பர மாதிரியான ரியா பிள்ளையின் தாய் ஆவார்.
# சுபைதா பேகம்

## இறப்பு

சுபைதா தன் இறுதிக் காலத்தை குடும்ப அரண்மனையான "தன்ராஜ் மஹாலில்" கழித்தார். இவர் 1988இல் இறந்தார்.
# கொளத்தூர் கோபாலன்

**கொளத்தூர் கோபாலன்** (*Coluthur Gopalan*, 29 நவம்பர் 1918 – 3 அக்டோபர் 2019)) ஓர் இந்திய ஊட்டச்சத்து நிபுணர் ஆவார். இவர் 1918 ஆம் ஆண்டு நவம்பர் 29 அன்று தமிழ்நாட்டிலுள்ள சேலத்தில் பிறந்தார். எப்.ஆர்.சி.பி. எனப்படும் மருத்துவர்களுக்கான இராயல் கல்லூரியில் உறுப்பினர், எப்.ஆர்.எசு. எனப்படும் இராயல் கழக உறுப்பினர், எப்.ஏ.எம்.எசு. எனப்படும் இலண்டன் மருத்துவ அறிவியல் அகாடமியின் உறுப்பினர், எப்.ஏ.எசு.சி எனப்படும் அறிவியல் கழகத்தின் உறுப்பினர் போன்ற பல பெருமைகள் இவருக்கு உண்டு. கோபாலன் சென்னைப் பல்கலைக்கழகத்தில் முதுநிலை மருந்தியல் பட்டமும், இலண்டன் பல்கலைக்கழகத்தில் அறிவியல் மற்றும் தத்துவப் பாடங்களில் முனைவர் பட்டமும் பெற்றார் . இந்திய அரசு இவருக்கு பத்மசிறீ விருது வழங்கி சிறப்பித்தது .
# புள்ளி மரங்கொத்தி

**புள்ளி மரங்கொத்தி** (Speckled Piculet) என்பது மரங்கொத்தி குடும்பத்தைச் சேர்ந்த சிறிய உடலைக்கொண்ட ஒரு பறவையாகும். இது 1836 இல் பர்ட்டனால் வரையறுக்கப்பட்டது.
# புள்ளி மரங்கொத்தி

## விளக்கம்

புள்ளி மரங்கொத்திகளில் ஆண், பெண் பறவைகள் தோற்றத்தில் ஏறக்குறைய ஒரே மாதிரியாக இருக்கும். இவற்றின் முதுகு ஆலிவ்-பச்சை நிறத்தில் இருக்கும். ஆண் பறவையின் உச்சியின் முன்புறத்தில் ஆரஞ்சு மற்றும் பழுப்பு நிறங்கள் இருக்கும். உடலின் கீழ்ப்பகுதி மஞ்சள் கலந்த வெண்மையாக பெரிய கறுப்புக் கறைகளுடன் காணப்படும். கண்களுக்கு அருகில் அடர் பச்சை நிற பட்டை உள்ளது. இவற்றின் கண்கள் வழியாகக் அடர் பச்சை நிற பட்டை இருக்கும். அதன் மேலும் கீழும் வெள்ளைக் கறைகள் அழகுற அமைந்திருக்கும்.
# புள்ளி மரங்கொத்தி

## துணையினங்கள்

இதில் மூன்று துணையினங்கள் உள்ளன:  
- ***Picumnus innominatus chinensis*** (Hargitt, 1881)
- ***Picumnus innominatus innominatus*** (Burton, 1836)
- தெற்கத்திய புள்ளி மரங்கொத்தி ***Picumnus innominatus malayorum*** (எர்ன்சுட் ஆர்டெர்ட், 1912)
# பபிதா

**பபிதா** (Babita) முன்னாள் நடிகையான இவர் பபிதா ஹரி சிவ்தாசானி என்ற பெயரில் பிறந்தவர், அவரது திருமணப் பெயர் "பபிதா கபூர்", சிந்தி இனத்தை சார்ந்தவர் ஆவார், மற்றும் பிரிட்டீஷ் வம்சாவளியைச் சேர்ந்தவர், இந்தி மொழி திரைப்படங்களில் தோன்றியுள்ளார். நடிகர் ஹரி சிவ்தாசினியின் மகள், அவரது சமகால நடிகை சாதனா சிவ்தாசனியின் முதல் உறவினர் ஆவார் அவரது முதல் வெற்றிகரமான படம் படமான "தஸ் லாக்" (1966), ஆனால் அது "ராஸ்" (1967), ராஜேஷ் கன்னா க்கு எதிரான காதல் திரைப்படம், அது அவருக்கு அங்கீகாரம் பெற்றுத் தந்தது.  
1966 ஆம் ஆண்டு முதல் 1973 வரை, அவர், "தஸ் லாக்" (1966), "ஃபர்ஸ்" (1967), "ஹசீனா மான் ஜாயேகி" , "கிஸ்மத்" (1968), "ஏக் ஸ்ரீமான் ஏக் ஸ்ரீமதி" (1969), "டோலி" (1969), "கல் ஆஜ் அவுர் கல்" (1971) மற்றும் "பன்பூல்" (1971) போன்ற பல படங்களில் முன்னணி கதாநாயகியாக பதினைந்து திரைப்படங்களில் நடித்தார். 1971இல் நடிகர் ரண்தீர் கபூருடனான தனது திருமணத்தைத் தொடர்ந்து 1972இல் வெளி வந்த " ஜீத்" மற்றும் "ஏக் ஹசினா தோ தீவானா" ஆகிய இரண்டுத் திரைப்ப்படங்களில் தோன்றியுள்ளார். அதைத் தொடர்ந்து வெளியான "சோனே கே ஹத்" (1973) தோல்வி அடைந்ததும்,அவர் திரைப்பட வாழ்க்கையை விட்டு வெளியேற முடிவு செய்தார். இந்த தம்பதியருக்கு திரைப்பட நடிகைகளான கரிஷ்மா மற்றும் கரீனா என்ற இரண்டு மகள்கள் உள்ளனர்.
# பபிதா

## பின்னணி

பபிதா பாக்கித்தானில் இருந்து பகிர்வுக்கு பிறகு இந்தியாவுக்கு வந்த இந்து மதத்தைச் சார்ந்த நடிகர் ஹரி சிவதாசனிக்கும்,பிரித்தானிய கிறிஸ்தவ தாயான, பார்பரா சிவ்தசானிக்கும் மகளாக மும்பையில் பிறந்தார். அவரது சகோதரி மீனா அத்வானி, "பவர்மாஸ்டர் இன்ஜினியர்ஸ் பிரைவேட் லிமிடெட் மற்றும் பவர் மாஸ்டர் டூல்ஸ் பிரைவேட் லிமிடெட் என்ற நிறுவனத்தின் உரிமையாளர் ஆவார்.
சமகாலத்திய நடிகையான சாதான சிவ்தாசினி அவரது முதல் உறவினர் ஆவார்.
# பபிதா

## சொந்த வாழ்க்கை

1971 ஆம் ஆண்டு நவம்பர் 6 ஆம் தேதி ரண்தீர் கபூரை மணந்தார். இந்த தம்பதியருக்கு திரைப்பட நடிகைகளான கரிஷ்மா மற்றும் கரீனா என்ற இரண்டு மகள்கள் உள்ளனர்.
அவர் மற்றும் ரண்தீர் பல ஆண்டுகளாக தனித்தனி வீடுகளில் தங்கியிருந்தார்கள், அவர்கள் சட்டப்பூர்வமாக திருமணம் செய்துகொண்ட போதிலும், விவாகரத்து செய்ய விரும்பவில்லை. பல ஆண்டுகளாக தனியாக வாழ்ந்த பிறகு 2007 இல் இந்த ஜோடி ஐக்கியப்பட்டது.
# சனா சயீத்

## தொழில்

விமர்சன ரீதியாகவும் வணிக ரீதியாகவும் வெற்றி பெற்றத் திரைப்படங்களான *குச் குச் ஹோத்தா ஹை* (1998) திரைப்படம் *"ஹார் தில் ஜோ பியார் கரேகா"* (2000) மற்றும் *"பாதல்"*(2000) ஆகிய படங்களில் நடித்துள்ளார். *ஸ்டார் பிளஸ்ஸில்* பிரபலமான குழந்தைகள் நிகழ்ச்சியான *"பாக்ஸ் கிட்ஸ்"* என்ற நிகழ்ச்சியை இவர் நடத்தினார், அதில் சாதுர் சாச்சியின் பாத்திரத்தில் நடித்தார். *"சோனி* தொலைக்காட்சி"யின் *"பாபுல் கா ஆங்கன் சோட்டே நா"* என்ற நிகழ்ச்சி மற்றும் *"சாப்* தொலைக்காட்சி"யின் *"லோ ஹோ கய் பூஜா இஸ் கர் கி"* போன்ற தொலைக்காட்சி நிகழ்ச்சிகளில் அவர் தோன்றினார். சனா *"ஜலக் திக்லா ஜா"* என்ற நடன நிகழ்ச்சி நிகழ்ச்சியில் ஆறாவது இடம் பிடித்தார், நடனமாடும் தன் ஆற்றலுக்காக வெகுவாக புகழப்பட்டார்.
# உச்சத்துல சிவா

**உச்சத்துல சிவா** 2016 ஆம் ஆண்டு கரண் மற்றும் நேகா ரத்னாகரன் நடிப்பில், வித்தியாசாகர் இசையில், ஜேபி இயக்கத்தில், கரணின் மனைவி தேவி கரண் தயாரிப்பில் வெளியான தமிழ் திரைப்படம்.
# உச்சத்துல சிவா

## கதைச்சுருக்கம்

வாடகை மகிழுந்து ஓட்டுநரான சிவா (கரண்) முதல் காட்சியில் தெருவோரம் இட்லிக்கடை நடத்திவருபவரிடம் சுத்தமாக சமைத்துப் பரிமாறு அறிவுரை சொல்வதாக அமைவது அவருடைய கதாப்பாத்திரத்தின் தன்மையை விளக்குவதாக அமைகிறது. அவனது மகிழுந்தில் பயணிக்கிறார் ஞானசம்பந்தம் (ஞானசம்பந்தம்). இருவரும் பேசிக்கொண்டு செல்கிறார்கள். கதையில் ஏற்படும் முக்கியமான திருப்பத்திற்குப் பிறகு திரைக்கதை வேகமெடுக்கிறது.  
நிலா (நேகா) அந்த நகரத்தில் போதை மருந்து கடத்தும் கும்பலால் துரத்தப்படுகிறாள். அப்போது அங்குவரும் சிவா அவளைத் தன் வாகனத்தில் ஏற்றிக்கொள்கிறான். அவள் அந்த வாகனத்தில் தன்னை விரட்டி வருபவர்களிடமிருந்து ஏறி தப்பிக்கிறாள். நிலாவின் நண்பர்கள் அல்லது உறவினர்கள் வீடு இருக்கும் இடத்தைக் கூறினால் அங்கு சென்றுவிட்டுவிடுவதாக சொல்கிறான். சிறிது நேரத்தில் அவன் நிலவுக்கு செய்த உதவியின் காரணமாக அடுத்தடுத்து பிரச்சனைகள் வரத் தொடங்குகின்றன. அவனது கட்டுப்பாட்டை மீறி சென்று கொண்டிருக்கும் பிரச்சனைகளை சமாளித்து, எதிரிகளை வீழ்த்தி, நிலாவை எப்படிக் காப்பாற்றினான் என்பதே கதை.
# உச்சத்துல சிவா

## நடிகர்கள்

- கரண் - சிவா
- நேகா ரத்னாகரன் - வித்யா / நிலா
- ஆடுகளம் நரேன் - ஆல்பர்ட்
- இளவரசு - ஒண்டிப்புலி
- ரமேஷ் கண்ணா - சுந்தர்
- சங்கிலி முருகன் - குற்றவாளி
- அஸ்வின் ராஜா - குற்றவாளி
- கனல் கண்ணன் - சிறப்புத் தோற்றம்
# உச்சத்துல சிவா

## தயாரிப்பு

இது கரணின் முதல் தயாரிப்பு ஆகும். நேகா ரத்னாகரன் இப்படத்தின் கதாநாயகியாக 2016 ஆம் ஆண்டு துவக்கத்தில் ஒப்பந்தம் செய்யப்பட்டார். தமிழ்ப்படங்களுக்கு நீண்ட காலமாக இசையமைக்காமல் இருந்த வித்தியாசாகர் இப்படத்தின் மூலம் மீண்டும் தமிழ்த் திரையுலகில் காலடி பதித்தார்.
# உச்சத்துல சிவா

## இசை

படத்தின் இசையமைப்பாளர் வித்தியாசாகர். இயக்குநர் தரணி இப்படத்தில் முதன் முதலாக ஒரு பாடலைப் பாடி பாடகராக அறிமுகமானார்.  
| 1 | தாறுமாறு | திப்பு, தரணி, கரண், ஜேபி | 4:20 |  |
| --- | --- | --- | --- | --- |
| 2 | பேசு பேசு | பலராம், இந்துலேகா வாரியார் | 4:58 |  |
| 3 | உச்சத்துல சிவா (இசை) | வித்தியாசாகர் | 2:17 |  |
| 4 | உச்சத்துல சிவன்டா | வி. எம். மகாலிங்கம் | 2:17 | } |
# உச்சத்துல சிவா

## விமர்சனம்

டாப்10சினிமா: கரண், நேகா, ‘ஆடுகளம்’ நரேன் ஆகியோரின் சிறந்த பங்களிப்பு
# புரோமோ அயோடோமெத்தேன்

**புரோமோ அயோடோமெத்தேன்** (*Bromoiodomethane*) என்பது CH<sub>2</sub>BrI என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு நீர்மக் கலப்பு ஆலோமீத்தேன் என்று வரையறுக்கப்படுகிறது. மேலும் இது குளோரோஃபார்மில் நன்கு கரையும். புரோமோ அயோடோமெத்தேனின் மாறுநிலை வெப்பம் 367.85 °செல்சியசு வெப்பநிலையும் 6.3 மெகா பாசுக்கல் அழுத்தமும் ஆகும். 20 பாகை செல்சியசு வெப்பநிலையில் இதன் ஒளிவிலகல் எண் 1.6382 ஆகும்.
# கொன்கனா சென் சர்மா

**கொன்கனா சென் சர்மா** (*Konkona Sen Sharma*, திசம்பர் 3, 1979) ஒரு இந்திய நடிகை, எழுத்தாளர் மற்றும் இயக்குநர் ஆவார். அவர் இரண்டு தேசிய திரைப்பட விருதுகளையும் நான்கு பிலிம்பேர் விருதுகளையும் பெற்றுள்ளார். திரைப்பட உருவாக்குநர் அபர்ணா சென் அவர்களின் மகளான கொன்கனா முதன்மையாக இந்திய கலை மற்றும் சுதந்திர திரைப்படங்களில் தோன்றுகிறார்.  
*இந்திரா* (1983) படத்தில் குழந்தை கலைஞராக அறிமுகமானார். வங்காள மொழி திரைப்படமான *ஏக் ஜீ ஆச்சே கன்யா* (2000) திரைப்படத்தில் ஷர்மா வளர்ந்த பிறகு அறிமுகமானார். இவரின் முதல் ஆங்கில மொழி திரைப்படம் *மிஸ்டர் அண்ட் மிஸ்ஸிஸ் ஐயர்* (2002), இது அவரது தாயார் இயக்கியது, இத்திரைப்படத்தில் அவரது நடிப்பிற்காக சிறந்த நடிகைக்கான தேசிய திரைப்பட விருதைப் பெற்றார்.. *பக்கம் 3* (2005) என்ற நாடக திரைப்படத்தின் மூலம் பார்வையாளர்களிடம் அவருக்கு பரவலான அங்கீகாரம் கிடைத்தது. அதன் பிறகு பல படங்களில் நடித்தார். அப்படங்கள் வியாபார ரீதியில் பெரிய வெற்றி பெறாவிட்டாலும் தனது நடிப்புக்காக பாராட்டுகளை பெற்றார். அவள் முதல் வணிக வெற்றி விட அவருக்கு விமர்சன புகழாரத்தை பெற்றிருக்கிறது அவற்றில் பெரும்பாலானவை படங்களில், பல நடித்துள்ளார். *ஒம்காரா* (2006) மற்றும் *லைஃப் இன்* *எ..* *மெட்ரோ (2007) ஆகியவற்றில்* நடித்ததற்காக தொடர்ச்சியாக இரண்டு வருடங்கள் பிலிம்பேர் சிறந்த துணை நடிகை விருதுகளை வென்றார். ஓம்காரா திரைப்படத்திற்காக அவர் சிறந்த துணை நடிகை பிரிவின் கீழ் இரண்டாம் தேசிய விருதை வென்றார். 2017 ஆம் ஆண்டில் அவர் இயக்குநராக அறிமுகமான ' *எ டெத் இன் தி குஞ்ச்* ' வெளியானது. அத்திரைப்படத்திற்காக சிறந்த அறிமுக இயக்குனருக்கான பிலிம்பேர் விருதை வென்றார். அதே ஆண்டில் அவரது *எனது புர்க்காவின் கீழ்* உதட்டுச்சாயம் படத்தில் நடித்தார். இப்படம் விமர்சன ரீதியாக பாராட்டுகளையும் பல சர்வ தேச விருதுகளையும் பெற்றது.
# கொன்கனா சென் சர்மா

## ஆரம்ப வாழ்க்கை

சென் ஷர்மா டிசம்பர் 3, 1979 அன்று முகுல் சர்மா (ஒரு அறிவியல் எழுத்தாளர் மற்றும் பத்திரிகையாளர்) மற்றும் அபர்ணா சென் (ஒரு நடிகை மற்றும் திரைப்பட இயக்குநர்) ஆகியோருக்கு பிறந்தார். அவருக்கு ஒரு மூத்த சகோதரி, கமலினி சாட்டர்ஜி உள்ளார். சென் சர்மாவின் தாய்வழி தாத்தா சிதனந்தா தாஸ்குப்தா ஒரு திரைப்பட விமர்சகர், அறிஞர், பேராசிரியர், எழுத்தாளர் மற்றும் கல்கத்தா திரைப்பட சங்கத்தின் இணை நிறுவனர்களில் ஒருவராக இருந்தார். அவரது பாட்டி சுப்பிரியா தாஸ்குப்தா புகழ்பெற்ற நவீன வங்காள கவிஞர் ஜிபனானந்தா தாஸின் உறவினர் ஆவார்.  
சென் ஷர்மா ஸ்டீபன்ஸ் கல்லூரியில் ஆங்கிலத்தில் 2011 இல் பட்டம் பெற்றார்.
# கொன்கனா சென் சர்மா

## தனிப்பட்ட வாழ்க்கை

சென் ஷர்மா 2007 ஆம் ஆண்டில் நடிகர் மற்றும் இணை நட்சத்திரமான ரன்வீர் ஷௌரீ உடன் நெருங்கி பழகத் தொடங்கினார். 3 செப்டம்பர் 2010 அன்று தனிப்பட்ட விழாவில் திருமணம் செய்து கொண்டனர். மார்ச் 15, 2011 அன்று தெற்கு மும்பை மருத்துவமனையில் சென் ஷர்மா தனது முதல் குழந்தை ஹரூனை பெற்றெடுத்ததாக *டைம்ஸ் ஆப் இந்தியா* அறிவித்தது. ரன்வீர் மற்றும் கொங்கோனா ஆகியோர் செப்டம்பர் 2015 ல் தங்கள் பிரிவினை அறிவித்தனர். அவர்கள் இன்னும் நண்பர்களாக இருக்கிறார்கள், தங்கள் மகனின் காவலை பகிர்ந்து கொள்கிறார்கள்.
# பைசாபாத்

## வரலாறு

இராமாயணம் காவியம் கூறும் சகேதம் என்பது அயோத்தி நகரத்தின் மற்றொரு பெயராகும்.
முகலாயப் பேரரசின் ஆட்சிக்காலத்தில், 1722-இல் அவத் பகுதியின் ஆளுநர் நவாப் சதாத் அலி கான், அயோத்தி நகரத்திற்கு அருகில், சரயு ஆற்றின் கரையில் கோட்டையுடன் கூடிய பைசாபாத் நகரத்தை நிறுவினார். பிரித்தானிய இந்தியா ஆட்சியின் போது, 1801 முதல் 1859 முடிய அயோத்தி இராச்சியம், துணைப்படைத் திட்டத்தின் கீழ் சுதேச சமஸ்தானமாக விளங்கியது. பின்னர் 1859-இல் அவகாசியிலிக் கொள்கையின் படி, அயோத்தி இராச்சியம், பிரித்தானிய இந்தியாவின் நேரடி ஆட்சியில் இணைக்கப்பட்டது. இந்தியப் பிரிவினைக்குப் பின்னர், 1947-இல் பைசாபாத், உத்தரப் பிரதேசத்தின் பைசாபாத் மாவட்டத்தின் நிர்வாகத் தலைமையிடமானது.
# பைசாபாத்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின் படி பைசாபாத் நகரத்தின் மொத்த மக்கள்தொகை 1,65,228 ஆகும். அதில் ஆண்கள் 85,620 ஆகவும்; பெண்கள் 79,608 ஆகவும் உள்ளனர். பாலின விகிதம் 1000 ஆண்களுக்கு, 930 பெண்கள் வீதம் உள்ளனர். சராசரி எழுத்தறிவு 84.03% ஆகவுள்ளது. ஆறு வயதிற்குட்பட்ட குழந்தைகள் 17,781 ஆகவுள்ளனர். மக்கள்தொகையில் இந்துக்கள் 1,15,459 (69.88 %) ஆகவும், இசுலாமியர்கள் 46,789 (28.32 %) சீக்கியர்கள் 1,373 (0.83 %) ஆகவும், மற்றவர்கள் 1607 (0.95%) ஆகவும் உள்ளனர். இந்நகரத்தில் இந்தி, உருது மற்றும் அவதி மொழிகள் பேசப்படுகிறது.
# பைசாபாத்

## போக்குவரத்து

### தொடருந்து வசதிகள்

#### பைசாபாத் தொடருந்து சந்திப்பு நிலையம்

6 நடைமேடைகளுடன் கூடிய பைசாபாத் தொடருந்து நிலையம் கான்பூர், லக்னோ, வாரணாசி, அலகாபாத், மும்பை, தில்லி, கொல்கத்தா நகரங்களுடன் இணைக்கிறது.
# பைசாபாத்

## போக்குவரத்து

### தொடருந்து வசதிகள்

#### அயோத்தி தொடருந்து சந்திப்பு நிலையம்

மூன்று நடைமேடைகளுடன், பைசாபாத் தெற்கில் அமைந்த அயோத்தி தொடருந்து சந்திப்பு நிலையம், கோரக்பூர், கான்பூர், லக்னோ, அலகாபாத், வாரணாசி, பாட்னா, ஆசான்சோல், கொல்கத்தா, கவுகாத்தி, அமிர்தசரஸ், மும்பை, தில்லி, சென்னை, அகமதாபாத் போன்ற நகரங்களுடன் இணைக்கிறது.
# அன்னபூர்ணா தேவி

**அன்னபூர்ணா தேவி** (Annapurna Devi) 1927 2018 அக்டோபர் 13 பிறந்த இந்துஸ்தானி இசைக் கருவியான சித்தார் இசைக் கலைஞர், மாஇஹார் எஸ்டேட்டின் முன்னாள் மகாராஜா "பிரிஜ்நாத் சிங் என்பவரால் இவருக்கு "அன்னபூரணி எனப் பெயரிடப்பட்டது. பின்னர் இப்பெயர் பிரபலமாக அறியப்பட்டார். இவர் மைஹார் கரானாவின் நிறுவனர் அலாவுதீன் கானின் மகள் மற்றும் சீடர் ஆவார், மற்றும் சித்தார் இசைக் கலைஞர் ரவி சங்கரின் முதல் மனைவியாவார். ரவி சங்கரிடமிருந்து பிரிந்த பிறகு, அவர் மும்பைக்கு குடிபெயர்ந்தார், அதன் பின்னர் பொதுவெளியில் ஒருபோதும் நிகழ்ச்சிகள் நிகழ்த்தவில்லை. அவர் ஒரு தனிப்பட்ட நபராக வாழ்ந்து வந்தார், மேலும், இலவசமாக இசையைக் கற்பிக்க ஆரம்பித்தார். அவரது மாணவர்களில் ஹரிபிரசாத் சௌரசியா, நித்தியானந்த ஹால்டிபூர் மற்றும் நிகில் பானர்ஜி உட்பட பல குறிப்பிடத்தக்க சீடர்கள் அடங்குவர்.
# அன்னபூர்ணா தேவி

## சுயசரிதை

பிரித்தானிய இந்தியாவின் ஆட்சிப்பகுதிகளில் இருந்த (இப்போது இந்தியாவின் மத்தியப்பிரதேசம்) ஒரு சிறிய சுதேச அரசான மைஹாரில் 1927இல் அன்னபூர்ணா தேவி பிறந்தார். இவருடைய அலாவுதீன் கான் மகாராஜா பிரிஜ்னாத் சிங்கின் அரசவையில் ஒரு இசைக் கலைஞராக இருந்தார்,
அன்னபூர்ணா தேவி புகழ் பெற்ற சித்தார் இசைக் கலைஞரான ரவி சங்கரை 1941 மே15 அன்று அல்மோராவில் திருமணம் செய்து கொண்டார். பிறகு, அக்டோபர் 1982 இல் அவரை விவாகரத்து செய்தார்.
1946 மற்றும் 1955 க்கு இடையில், டெல்லி மற்றும் பம்பாய் (இப்போது மும்பை ஆகியவற்றில் சித்தார்-சர்பாஹர் டூயட்கள் சிலவற்றில் அன்னபூர்ணா தேவி ரவிசங்கருடன் அரங்கத்தில் தோன்றினார். இவர்களுக்கு சுபேந்திர சங்கர் என்ற ஒரு மகன் உண்டு ,அவரும் ஒரு இசைக் கலைஞர் ஆவார்.
பின்னர், அன்னபூர்ணா ரோஷிகுமார் பாண்டியாவை டிசம்பர் 9, 1982 இல் திருமணம் செய்து கொண்டார். அவர்களது திருமணத்தின் போது 42 வயதாக இருந்த ரோஷிகுமார் பாண்டியா, நன்கு அறியப்பட்ட தொடர்பு நிபுணர் மற்றும் அமெரிக்காவில் ஒரு வெற்றிகரமான சித்தார் கலைஞர் ஆவார். அன்னபூர்ணா தேவி மும்பையில் 2018, அக்டோபர் மாதம் 13 ஆம் தேதி வயது முதிவினால் இறந்தார்.
# அன்னபூர்ணா தேவி

## விருதுகள்

- 1977இல், அவர் இந்தியாவின் மூன்றாவது உயர்ந்த விருதான பத்ம பூசண் விருது பெற்றார்.
- 1991இல், சங்கீத நாடக அகாதமி விருது பெற்றார்.
- 1999இல் விஸ்வ பாரதி பல்கலைக்கழகம் வழங்கிய டெசிக்கோட்டமா, என்ற ஒரு கெளரவ டாக்டர் பட்டம்
- 2004 ஆம் ஆண்டில், சங்கீத நாடக அகாதமி விருது
# பாலைவன நரி

**பாலைவன நரி** (*Fennec fox*) என்பது பாலைவனத்தில் வாழும் நரி இனம் ஆகும். இது சகாரா, சினாய் தீபகற்பம், அரவா பாலைவனம் மற்றும் அரேபியப் பாலைவனம் ஆகிய பகுதிகளில் காணப்படுகின்றது. இது நாய்க்குடும்பத்தில் உள்ள இனங்கள் அனைத்திலும் மிகச்சிறிய உருவுடையதாகும்.
# பாலைவன நரி

## பாதுகாப்பு

பாலைவன நரி, அழிந்து வரும் உயிரினங்களில் காட்டு விலங்குகள் மற்றும் தாவரங்களின் பன்னாட்டு வர்த்தகம் பற்றிய மாநாடுபின் இணைப்பு II-ல் பட்டியலிடப்பட்டுள்ளது. இது மொராக்கோவில் (மேற்கு சகாரா உட்பட), அல்சீரியா, தூனிசியா மற்றும் எகிப்தில் பாதுகாக்கப்படுகிறது, இங்கு இது பல பாதுகாக்கப்பட்ட பகுதிகளில் ஆவணப்படுத்தப்பட்டுள்ளது.
# பாலைவன நரி

## கலாச்சார சித்தரிப்புகள்

பாலைவன நரி அல்சீரியாவின் தேசிய விலங்கு ஆகும். இது அல்சீரியா தேசிய கால்பந்து அணியின் புனைப்பெயராகவும் உள்ளது ("லெசு பெனெக்சு").
# கோதாவரி மாவட்டம்

**கோதாவரி மாவட்டம்** (Godavari District) என்பது பிரித்தானிய இந்தியாவின், சென்னை மாகாணத்தில் 1859 இல் உருவாக்கப்பட்ட ஒரு மாவட்டம் ஆகும். இது அதற்கு முன் 1823இல் உருவாக்கப்பட்ட மாவட்டமான ராஜமன்றி (இராஜமகேந்திரவரம்) மாவட்டத்தின் ஒரு பகுதியாக இருந்தது.  
கோதாவரி மாவட்டமானது 1925 ஆம் ஆண்டில் மேற்கு கோதாவரி மாவட்டம் மற்றும் கிழக்கு கோதாவரி மாவட்டம் என இரண்டாக பிரிக்கப்பட்டு, தற்போதைய ஆந்திரப் பிரதேசத்தின் ஒரு பகுதியாக உள்ளது.
# ரோகினி ஹட்டங்காடி

**ரோகினி ஹட்டங்காடி** (Rohini Hattangadi) 1955 ஏப்ரல் 11 அன்று பிறந்த ஒரு இந்திய நடிகை ஆவார். இவர் இரண்டு பிலிம்பேர் விருதுகள் வென்றுள்ளார், ஒரு தேசிய திரைப்பட விருது, மற்றும் 1982இல் வெளிவந்த காந்தி திரைப்படத்தில் கஸ்தூரிபாய் காந்தி வேடத்தில் நடித்ததற்காக "பாஃப்டா" (BAFTA) விருதை வென்ற ஒரே இந்திய நடிகை ஆவார். 1978 ஆம் ஆண்டில் '"அரவிந்த் தேசாய் கி அஜீப் தஸ்தான்'' படத்தில் அறிமுகமானபோது, ஹட்டங்காடி புது தில்லியின் தேசிய நாடக பாடசாலையின் ஒரு முன்னாள் மாணவி ஆவார், 1978 இல் படத்தில் அறிமுகமானபோது ஹட்டங்காடி முக்கியமாக நாடக அரங்குகளில் பணிபுரிந்தார். "அர்த்" (1982), "பார்ட்டி" (1984) மற்றும் "சாரான்ஷ்" (1984) போன்ற அவரது திரைப்படங்களில் சில குறிப்பிடத்தக்க சினிமா பாத்திரங்கள் இருந்தன.
"காந்தி" படத்தில் நடித்ததன் பின்னர் ஹட்டங்காடி முக்கிய இந்தித் திரைப்படங்களில் முக்கிய கதாபாத்திரங்களில் நடித்தார், பெரும்பாலும் வயதான தாயின் பாத்திரங்களில் நடிக்கிறார். அவர், 80 க்கும் மேற்பட்ட திரைப்படங்களில் நடித்தார், மேலும் நாடக மற்றும் தொலைக்காட்சியில் செயல் பாட்டில் உள்ளார்.
# ரோகினி ஹட்டங்காடி

## தனிப்பட்ட வாழ்க்கை மற்றும் பின்னணி

ஹட்டங்காடி புனே "ரோஹினி ஓக்" என்ற இடத்தில் பிறந்தார். 1966 ஆம் ஆண்டில் புனே, ரேணுகா ஸ்வரூப் நினைவு மகளிர் உயர் நிலைப்பள்ளியில் படித்தார். ரோகினி மற்றும் ஜெயதேவ் ஆகியோருக்கு ஒரு நாடக நடிகரான, அசிம் ஹட்டங்காடி, என்ற மகன் இருக்கிறார். இவர் "பாடல் சிர்காரின்" நாடகமான "இவாம் இந்த்ரஜித்" என்ற நாடகத்தில் நடித்துள்ளார். இதை இயக்கியவர் இவரது தந்தை ஜெயதேவ் ஆவார். ஜெய்தேவ் ஹட்டங்கடி, டிசம்பர் 5, 2008 இல், புற்றுநோயுடன் போராடி 60 வயதில் இறந்தார்.
# ரோகினி ஹட்டங்காடி

## தொழில்

### நாடகம்

ரோகினி தனது நாடகத் தொழிலை மராத்திய மொழியில் தொடங்கினார், பம்பாயில் என்.எஸ்.டியில் இருந்தபோதும், ஜெயதேவ் மற்றும் ரோகினி ஆகியோர் பம்பாயில் மராத்தி நாடக குழுவான "அவிஷ்கர்" என்று அழைக்கப்பட்ட நாடக நிறுவனத்தை நடதி வந்தனர், இது 150 க்கும் மேற்பட்ட நாடகங்களை உருவாக்கியது.
# ரோகினி ஹட்டங்காடி

## தொழில்

### திரைப்படம்

ஹட்டங்காடி 1978 ஆம் ஆண்டில் சயீத் அக்தர் மிர்ஸாவின் "அரவிந்த் தேசாய் கி அஜீப் தஸ்தான்" என்ற திரைப்படத்துடன் தனது திரை வாழ்க்கையைத் தொடங்கினார். இதில் நடித்ததற்காக "பாஃப்டா" (BAFTA) விருதை வென்ற ஒரே இந்திய நடிகை ஆவார்.
# ஜூலை காற்றில்

**ஜூலை காற்றில்** (July Kaatril) என்பது 2019 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். ஜோசுவா சிறீதர் படத்திற்கு இசையமைத்தார்.
# ஜூலை காற்றில்

## நடிகர்கள்

- ஆனந்த் நாக்
- அஞ்சு குரியன்
- சதீஸ்
- சம்யுக்தா மேனன்
- பலோமா மோனப்பா
# பிமல் குமார் ராய்

**பிமல் குமார் ராய்** (*Bimal Kumar Roy*) இந்திய புள்ளியியல் நிறுவனத்தின் முன்னாள் இயக்குநர் ஆவார். கொல்கத்தாவிலுள்ள இந்திய புள்ளியியல் நிறுவனத்தின் பயன்பாட்டு புள்ளியியல் அலகின் மறைகுறியீட்டு தகவல் குழுமத்திலிருந்து வந்த ஒரு மறைகுறியீட்டாளர் பிமல் குமார் ராய் ஆவார் . ரொனால்ட் சி. முல்லின் மற்றும் பால் யாக்கோப்பு செல்லன்பெர்க் ஆகியோரின் கூட்டு மேற்பார்வையின் கீழ், 1982 ஆம் ஆண்டில் ஒருங்கிணைப்பு மற்றும் தேர்வுமுறை என்ற தலைப்பில் வாட்டர்லூ பல்கலைக்கழகத்தில் ஆய்வு மேற்கொண்டு இவர் தன்னுடைய முனைவர் பட்டத்தைப் பெற்றார் .  
2015 ஆம் ஆண்டு சூன் மாதம் பேராசிரியர் ராய் இவருடைய நியமனம் முடிவதற்கு ஒரு மாதத்திற்கு முன்பே இந்திய புள்ளியியல் நிறுவனத்தின் இயக்குநர் பதவியிலிருந்து பதவி நீக்கம் செய்யப்பட்டார் . இந்த நடவடிக்கையை அனைத்துலக கல்வி சமூகம் கடுமையாக விமர்சித்தது .  
தற்போது இவர் ஒருங்கிணைப்பு மற்றும் மறைகுறியீட்டாளர் மற்றும் பரிசோதனை வடிவமைப்புகளில் புள்ளியியல் பயன்பாடு ஆகியவற்றைப் பயன்படுத்துவது தொடர்பான பணிகளில் ஈடுபட்டு வருகிறார் . 2015 ஆம் ஆண்டில் பேராசிரியர் ராய்க்கு இந்தியாவின் நான்காவது உயர்ந்த குடிமகன் விருதான பத்மசிறீ விருது வழங்கி சிறப்பிக்கப்பட்டது.
# லால்

**லால்** என்கிற எம்.பி. மைக்கில் இந்திய திரைப்பட துறையில் நடிகர், இயக்குநர், தயாரிப்பாளர் என பன்முகத் தன்மை கொண்டவர். பெரும்பாலும் மலையாளத் திரைப்படங்களில் பணியாற்றியுள்ளார்.  
கலாபவன் என்பவருடன் இணைந்து பல்குழல் வல்லுநராக தனது தொழிலைத் தொடங்கினார். சிறுவயது நண்பரான சித்திக் அவர்களுடன் இணைந்து திரைப்படங்களை இயக்கியுள்ளார்.  
இருவரும் பாசிலிடம் 1984 இல் துணை இயக்குநராக பணியாற்றினர்
}}
# வி. எஸ். டி. சம்சுல் ஆலம்

**வி. எஸ். டி. சம்சுல் ஆலம்** (*V. S. T. Shamsulalam*) என்பவர் தமிழகத்தின் முன்னாள் சட்டமன்ற உறுப்பினர் ஆவார். இவர் பாளையங்கோட்டை சட்டமன்றத் தொகுதியில், முஸ்லீம் லீக் கட்சியை சேர்ந்தவர், திமுக சின்னத்தில் போட்டியிட்டு, 1984ஆம் ஆண்டு தமிழக சட்டமன்றத்திற்குத் தேர்ந்தெடுக்கப்பட்டார்.
# முகமது கோதர் மைதீன்

**முகமது கோதர் மைதீன்** (Mohamed Kodar Maideen) என்பவர் 1971 ஆண்டு மேலப்பாளையம் சட்டமன்றத் தொகுதியில், இந்திய ஒன்றிய முஸ்லிம் லீக் கட்சியின் சார்பிலும், 1996 ஆம் ஆண்டு பாளையங்கோட்டை சட்டமன்றத் தொகுதியில், தி.மு.க சின்னத்திலும் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.,
# மிட்டா மிராசு

**மிட்டா மிராசு** (*Mitta Miraasu*) 2001 ஆம் ஆண்டு பிரபு, நெப்போலியன், ரோஜா மற்றும் மும்தாஜ் நடிப்பில், மு. களஞ்சியம் இயக்கத்தில், அஸ்லம் முஸ்தபா இசையில் வெளியான தமிழ் திரைப்படம்.
# மிட்டா மிராசு

## கதைச்சுருக்கம்

செல்லையா (பிரபு) தன் வாழ்க்கையில் இரண்டு நோக்கங்களைக் கொண்டுள்ளார். முதல் நோக்கம் தன் குடும்பத்தின் மீது கூறப்படும் அவப்பெயரைக் களைவது, இரண்டாவது நோக்கம் தன் தம்பியை (ரவி ராகுல்) வழக்கறிஞராக படிக்க வைப்பது. அவன் வழக்கறிஞராக ஆனால் மட்டுமே தன் வீட்டு அவப்பெயரைக் களைய இயலும் என்பது செல்லையாவின் எண்ணம். செல்லையாவின் மனைவி மீனாட்சி (ரோஜா). அவரது சகோதரி பாக்கியம் (கோவை சரளா). பாக்கியத்தின் கணவன் ரங்கசாமி (வடிவேலு).  
செல்லையாவின் தந்தை சிங்க பெருமாள் (நெப்போலியன்) அந்த கிராமத்தின் பெரிய மனிதர். அந்த கிராமத்து மக்களால் பெரிதும் மதிக்கப்படுபவர். அவரது எதிரி செல்லையாவின் மாமா மாசிலாமணி (அலெக்ஸ்). ஒரு எதிர்பாராசம்பவத்தில் சிங்கப்பெருமாள் கிராமத்திற்கு எதிராக செயல்பட்டதாக மாசிலாமணியால் குற்றம் சாட்டப்படுகிறார். அதை உண்மை என்று நம்பும் ஊர்மக்கள் அவரைத் தூற்றுகின்றனர். தன்னைப் போற்றிய மக்கள் தூற்றுவதைத் தாங்கிக்கொள்ள இயலாமல் இறக்கிறார் சிங்கப்பெருமாள். இந்நிகழ்வு நடந்து பல வருடங்கள் கழித்தும் தன் குடும்பத்தின் மீதான அவப்பெயரை போக்கமுடியாததால் செல்லையா அந்தக் கவலையோடே வசிக்கிறார்.  
மாசிலாமணி அந்த ஊர் மக்களால் மதிக்கப்படும் மனிதனாக இருக்கிறான். அவனது இரண்டு மகன்களும் அவனுக்கு துணையாக இருக்கின்றனர். செல்லையாவின் தம்பி படிப்பு முடித்து வழக்கறிஞர் பணி ஏற்கிறான். அவனுக்கு விஜயாவுடன் (மும்தாஜ்) திருமணம் நடைபெறுகிறது. விஜயாவிற்கு கணவனுடன் தனிக்குடித்தனம் செல்ல விருப்பம். அவளால் வீட்டில் மேலும் பல சிக்கல்கள் உருவாகிறது. இறுதியில் செல்லையா தன் குடும்பத்தின் மீதான அவப்பெயரைக் களைந்தாரா என்பது மீதிக்கதை.
# மிட்டா மிராசு

## நடிகர்கள்

- பிரபு - செல்லையா
- ரோஜா - மீனாட்சி
- அலெக்ஸ் - மாசிலாமணி
- நெப்போலியன் - சிங்கப்பெருமாள்
- மும்தாஜ் - விஜயா
- வடிவேலு - ரங்கசாமி
- கோவை சரளா - பாக்கியம்
- மணிவண்ணன்
- அஸ்வினி
- ரவி ராகுல்
# மிட்டா மிராசு

## இசை

படத்தின் இசையமைப்பாளர் அஸ்லம் முஸ்தபா.  
| 1 | ஜல் ஜல் | சங்கர் மகாதேவன் |  |
| --- | --- | --- | --- |
| 2 | மிட்டாமிராசு | மனோ |  |
| 3 | அடியே | சித்ரா |  |
| 4 | கிச்சு கிச்சு | ஸ்ரீனிவாஸ், ஜெயா |  |
| 5 | வண்ணக்கிளியே | ஸ்ரீனிவாஸ், சுஜாதா | } |
# மிட்டா மிராசு

## விருதுகள்

- தமிழக அரசின் சிறந்த வில்லனுக்கான மாநில விருது - அலெக்ஸ்
# சித்ராங்கதா சிங்

**சித்ராங்கதா சிங்** (பிறப்பு 30 ஆகஸ்ட் 1976) ஓர் இந்திய நடிகர். முதன்மையாக இந்தித் திரைப்படங்களில் நடிப்பவர். *யே சாலி ஜிந்தகி* , *ஹஜாரான் குவாஷிஹீன் ஐசி* , *தேசீ பாய்ஸ்* , *இன்கார்* , *ஐ, மீ அர் மெயின்* மற்றும் *பஜார்* போன்ற படங்களில் அவர் நடித்துள்ளார்.
# சித்ராங்கதா சிங்

## ஆரம்ப வாழ்க்கை மற்றும் கல்வி

சித்ரங்காதா சிங் ஜோத்பூர் , ராஜஸ்தானில் பிறந்தார். கோட்டா, ராஜஸ்தான் மற்றும் உத்திரபிரதேசத்தில் பரேலி மற்றும் மீரட் ஆகிய இடங்களிலும் வளர்ந்தார். இவரது தந்தை முன்னாள் இந்திய இராணுவ அதிகாரி நிரஞ்சன் சிங், பணி காரணமாக பல இடங்களில் மாறுதல் பெற்று கடைசியாக மீரட்டில் பணியாற்றி ஓய்வு பெற்றார். அவரது சகோதரர் திக்விஜய் சிங் சாஹால் ஒரு குழிப்பந்தாட்டக்காரர். சோபியா பெண்கள் பள்ளி, மீரட்டில் கல்வி பயின்ற பிறகு, அவர் புது தில்லி லேடி இர்வின் கல்லூரியில் இருந்து மனையியல் (உணவு மற்றும் ஊட்டச்சத்து) துறையில் பட்டம் பெற்றார்.
# சித்ராங்கதா சிங்

## தொழில்

### தொடக்கம் மற்றும் விடுமுறை (2003 முதல் 2010 வரை)

திரைப்பட துறையில் நுழைவதற்கு முன்பாக மாதிரியாக தனது தொழில் வாழ்க்கையைத் தொடங்கினார். அவரது கல்லூரிக் கல்வி முடிந்தபின், ஐசிஐசிஐ வங்கி மற்றும் அலுக்காஸ் நகைக்கடை போன்ற நிறுவனங்களுக்கு விளம்பர மாதிரியாகப் பணி செய்யத் தொடங்கினார்.  
குல்ஸர் மூலம் *சன்செட் பாயின்ட்* என்ற இசை காணொளியில் *நடித்த* பிறகு அவர் மக்களின் கவனத்தை ஈர்த்தார்.  
பாடகர் அபிஜித் பட்டாச்சார்யாவின் இசை காணொளியில் தொடர்ந்து தோன்றினார். அதன்பிறகு, 2003 ஆம் ஆண்டில் சுதாகர் மிஸ்ராவின், *ஹஜாரான் குவாஷிஹேன் ஐஸி* படத்தின் மூலம் திரையுலக்கு அறிமுகமானார். அவரின் நடிப்பு மற்றும் கதாபாத்திரம் மிகவும் பாராட்டப்பட்டது. *வாஷிங்டன் போஸ்ட்டின்* விமர்சனத்தில் அவருடைய ஆழமான கண்ணியத்தை பாராட்டினர். பிறகு சித்ரங்காதா 2005 திரைப்படமான *கல்: நேற்று மற்றும் நாளை* என்ற படத்தில் தோன்றினார்.  
2005 முதல் 2008 வரை அவர் நடிப்பதில் இருந்து ஓய்வு எடுத்துக்கொண்டார். 2008 இல் இயக்குநர் ஓனரின் காதல்-நகைச்சுவை திரைப்படமான, சாரி *பாய்!* படத்தில் சஞ்சய் சூரியுடன் நடித்தார். மும்பை பயங்கரவாத தாக்குதல்களின் வார இறுதியில் அதன் வெளியீடு வர்தக ரீதியாக தோல்வியை ஏற்படுத்தியது.
# சித்ராங்கதா சிங்

## தொழில்

### வர்த்தக சினிமா (2011-தற்போது வரை)

, தீபிகா படுகோனே , சித்ரங்காதா சிங் மற்றும் அக்ஷய் குமார் ஆகியோர் தங்களது *தேசி பாய்ஸ்* விளம்பரங்களில், 2011 ]]  
இவர் ரோஹித் தவானின் *தேசி பாய்ஸில்* நடித்தார், அங்கு அவர் அக்ஷய் குமாருடன் ஒரு பொருளியல் ஆசிரியராக நடித்தார். *தேசீ பாய்ஸ் திரைப்படத்தில்* ஜோன் ஆபிரகாமும் தீபிகா படுகோனும் நடித்தார். சுதிர் மிஸ்ராவின் *யே சாலி ஜிந்தகி* (2011) படத்தில், பணம் மற்றும் புகழ் பெற்ற பாடகராவதற்கு தில்லியிலிருந்து மும்பை செல்லும் பெண்ணாக நடித்திருந்தார்.
# சித்ராங்கதா சிங்

## தனிப்பட்ட வாழ்க்கை

சித்ரங்காதா சிங் குழிப்பந்தாட்டக்காரர் ஜோதி ராந்தாவை திருமணம் செய்து கொண்டார். சித்ரங்காதாவும் அவரது கணவரும் 2013 ஆம் ஆண்டில் பிரிந்து பின்னர் ஏப்ரல் 2014 இல் முறையாக விவாகரத்து பெற்றனர். தம்பதியருக்கு ஜோராவார் என்ற மகன் உண்டு. அவர்களது மகன் சித்ரங்காதாவுடன் வளர்கிறார்.